**Tremură plopii în zare**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tremură plopii în zare

Când soarele-i spre asfinţit,

Zefirul din somn s-a trezit

Îşi poartă prin roze-o cântare

Prin rozele ce-au aţipit.

Frumos este cerul din vale

Privit, printre lacrimi de dor..

Îmi picură-n suflet, fior

Când cerul se-mbracă-n petale

De crin.. ce răsar după nor..

Se-aprind licuricii în noapte

Şi totul e-atât de-odihnit,

E pace şi dor liniştit

Şi luna clipind iar din pleoape

Mă-ntreabă: cumva ai venit?

Ce lungă şi grea e-aşteptarea

Aici pe pământu-nsetat,

Se scutură din ramuri floarea

Doineşte prelung, înserarea

Din buciumul vremii, uitat...

Şi lună, şi ceruri şi mare

Te-aşteaptă o, Doamne să vii...

Se-aude cereasca Chemare:

-"O, cine e gata să zboare

Spre cer, ca să-l duc în vecii?"

Tremură plopii în zare

Când soarele-i spre asfinţit,

Te-aştept cu un dor infinit

S-aduci Izbăvirea în vale..

O, vino, Isuse iubit!

06.07.2017